HOMOSEKSUALCI U VOJSCI OSLOBODJENI OBAVEZE ĆUTANJA
Nadležni iz Pentagona kažu da će disciplina garantovati poslušnost, čak i među neistomišljenicima.
Zakon kojim je do sada pripadnicima oružanih snaga Sjedinjenih Država bilo zabranjeno da otvoreno govore o svom seksualnom opredjeljenju, od danas ne važi. Otkada je stupio na snagu 1993. godine, više hiljada ljudi je bilo izbačeno iz vojske zbog toga što su otkrili svoja seksualna opredjeljenja, a jedan od njih je i Mike Almy. Za bivšeg majora vazduhoplovnih snaga Mikea Almya današnji dan označava kraj teškog perioda. On je poslije 13 godina službe u armiji Sjedinjenih Država bio izbačen iz vazduhoplovnih snaga jer su njegovi nadređeni otkrili da je u homoseksualnoj vezi sa drugim pripadnikom vojske: Almy je jedan od oko 14 hiljada američkih vojnika koji su izbačeni iz vojske jer su prekršili pravilo, popularno nazvano - zakon kojim se homoseksualcima prećutno dozvoljavalo da služe vojsku ukoliko otvoreno ne govore o svom seksualnom opredjeljenju. Aktivisti za prava homoseksualaca su se 1993. izborili za ovu zakonsku odredbu, zamijenivši time prethodni zakon kojim je homoseksualcima bilo zabranjeno da uopšte pristupe oružanim snagama Sjedinjenih Država. Aktivisti se, međutim, od 2010. godine zalažu za ukidanje odredbe za koju su se izborili 17 godina ranije, i donošenje novog zakona kojim bi se homoseksualcima najzad dozvolilo da otvoreno služe vojsku. Otkada je ostao bez posla u armiji Sjedinjenih Država, Almy je postao aktivista za ukidanje pravila , postavši tako jedan od simbola borbe za prava homoseksualaca u vojsci. On danas slavi uz nadu da će današnji dan proći kao bilo koji drugi: Ukidanje ovog zakona, međutim, izaziva zabrinutost kod onih koji smatraju da ponašanje homoseksualaca nanosi štetu redu, disciplini i moralu u vojsci. Izvršni direktor Centra za vojnu gotovost, Tommy Sears kaže da to šta neko radi u slobodno vrijeme jeste bitno u vojnim uslovima, gdje vojnici često imaju malo ili nimalo privatnosti: Sears i drugi protivnici ideje o ukidanju pravila smatraju da Kongres nije proveo dovoljno vremena u raspravi o ovoj zakonskoj mjeri. Za Mikea Olmya, bio je prvi korak, a njegovo ukidanje naredni pomak. On međutim počinje da se priprema za sljedeću bitku – legalizaciju braka istopolnih partnera u cijeloj zemlji i prava na beneficije za homoseksualne partnere vojnih lica: Nadležni iz Pentagona kažu da su pripreme vojnika za vršenje dužnosti u novim uslovima već počele dodajući da ne očekuju da će biti većih problema. Disciplina će garantovati poslušnost, čak i među neistomišljenicima.